  Туспуктэм: Руслан Нуриахметов Наталия Сильвестрова Кун Думаын Удмуртилэсь депутатсэ Лариса Бурановаез Россиысь ожгар историяя огазеяськонлэн Удмуртиысь ёзэтэныз кивалтӥсе выльысь юнматӥзы. Сыӵе пумкылъян 23-тӥ инвожое ёзэтлэн Сарапулын ортчем конференцияз кутӥзы. Лариса Буранове верамъя, берпуметӥ кык ар ӵоже Россиысь ожгар историяя огазеяськонлэн улосвыл ёзэтаз пыриськисьёслэн лыдӟы 47-сен 220 адямиозь будӥз, 10 интыысь ёзэтъёс кылдытэмын вал. Со вакыт куспын огазеяськонлэн ёзчиосыз историез тодэ ваёнъя но утёнъя, ожга шайвылъёсты утялтонъя, ужрадъёс но туспуктэмъёсын адӟытонъёс радъянъя трос ӵектосъёс быдэстӥзы. Со сяна, Кез ёросысь мило-кыдо адямиос ӵектэмъя Кун Думаын кат кылдытӥзы, кудӥзъя синпелетъёсты тупатъяны луэ. Россиысь ожгар историяя огазеяськон понна кунмылэн историезъя тодон-валанъёсты юнматонъя егитъёсын ужан одӥгез удпум луэ, пусйиз Лариса Буранова. Со малпамъя, нимысьтыз ожгар ужрад кутскем бере со тужгес но кулэ. Тегъёс: ЛарисаБуранова история кивалтӥсьёс Удмуртия  